**ELTE TTK HÖK KÜLDÖTTGYŰLÉSI BESZÁMOLÓ**

**TANULMÁNYI ELNÖKHELYETTES**

Rádl Attila

2016. 09. 13. – 2016. 11. 11.

**Időrendi bontás:**

2016. 09. 12. – ELTE HÖK Küldöttgyűlés ülése

2016. 09. 21. – ELTE TTK Kari Tanács ülése

2016. 09. 22. – ELTE TTK Tanulmányi- és Oktatási Bizottság ülése

2016. 09. 26. – ELTE TTK HÖK Választmány ülése

2016. 09. 28. – ELTE TTK HÖK Tanulmányi Csoport ülése

2016. 10. 04. – ELTE TTK HÖK Küldöttgyűlés rendkívüli ülése

2016. 10. 07–09. – ELTE HÖK Szakterületi Vezetőképző

2016. 10. 12. – ELTE HÖK Tanulmányi Bizottság megbeszélés

2016. 10. 12. – ELTE Oktatásszervezési és Hallgatói Ügyek Bizottsága ülés

2016. 10. 12. – ELTE HÖK Küldöttgyűlés ülése

2016. 10. 12. – ELTE HÖK Elnökség ülése

2016. 10. 14. – ELTEfeszt rendezvény

2016. 10. 14. – ELTE TTK Jegyzetbizottság ülése

2016. 10. 17. – ELTE TTK HÖK Választmány ülése

2016. 10. 19. – ELTE TTK Kari Tanács ülése

2016. 10. 28–30. – ELTE HÖK Szakterületi Vezetőképző

**Általános feladatok**

Valamennyi delegáltságaimhoz kötődő ülésen megjelentem. A helyettesítések során igyekeztem a Kar hallgatóinak érdekeit hatékonyan képviselni. A Tanulmányi Hivatal vezetőjével folyamatosan tartottam a kapcsolatot. Az ELTEfeszt rendezvényen személyesen részvételem egyéb elfoglaltságok miatt csak korlátozott ideig tartott, azonban a segítők az esemény teljes ideje alatt fogadták és tájékoztatták az érdeklődőket.

**Kari Tanács**

A tárgyalt időszakban kétszer ülésezett a Kari Tanács. Az első ülés folyamán napirendre került a szombathelyi integráció kérdése, a szenátusi előterjesztéssel kapcsolatban a Kar megfogalmazta véleményét és módosító javaslatait. Az Egyetemen végzők oklevelének minősége megőrzése érdekében az integráció előtti képzésbe résztvevők diplomájában mindenképp szerepelni fog a korábbi intézmény neve. A másik ülésen elsősorban a minőségfejlesztésről szóló javaslat tárgyalása zajlott, amelynek fontos eleme a tantervek folyamatos felülvizsgálata és fejlesztése.

**Szakterületi vezetőképző**

A szakterületi vezetőképző elsődleges témája az Oktatás Hallgatói Véleményezése kérdőív volt. A hatékony felhasználhatóság problémája került elsősorban elő, mivel az aktuális riportok információtartalma nem minden esetben megfelelő. Kevés információt nyújt az adott kurzus tantervbe illeszkedéséről, pedig egy esetleges módosítás esetén lényegesen leegyszerűsítené a hiányosságok behatárolását. A kérdések struktúrálására is új javaslat született, miszerint három fő irányvonal mentén építhető fel a kérdéssor: kurzus véleményezése, oktatás véleményezése, értékelés véleményezése. Felmerült az értékelés véleményezésének időben történő elkülönítése, azonban erről végleges kompromisszum nem született. A kérdőív tervezetének részletes szövegszerű kialakítása a közeljövőben várható. Az integrációval járó tanulmányi problémák felderítése érdekében egy Szombathelyről érkezett képviselővel átnézésre kerültek a főbb szabályozások. Számos jelentős különbség miatt szinte lehetetlen az eredményes összefésülés. Az ELTE HÖK tanulmányi alelnöki pályázatban szereplő tájékoztató kiadvány is szóba jött, a specifikus részeket a karoknak kell elkészítenie, hogy minden fontos információ elérhető legyen.

**ELTE TTK HÖK Bevonó és Vezetőképző**

Az ELTE TTK HÖK Bevonó és Vezetőképző megrendezése lehetőséget adott arra, hogy szervezett keretek között, hosszabb időintervallumban történjen tanulmányi ügyekről konstruktív megbeszélés. A szekció alapkoncepciójának megfelelően a Kar képzéseivel és egyéb tanulmányokat segítő szolgáltatásaival kapcsolatos globális problémáknak, majd az igények felmérésének lehetséges módjainak összegyűjtése történt. A résztvevők áttekinthettek más egyetemeken alkalmazott modellt is, így segítve az erősségek, illetve gyengeségek összegyűjtését. Vendégül láthattuk Dr. Horváth Erzsébet oktatási dékánhelyettest is, akinek az érdeklődők prezentálhatták az összegyűjtött kérdésköröket. Dékánhelyettes asszony teljeskörű támogatásáról biztosított minket, és közreműködésével meghatározhattuk, hogy pontosan mely javaslatok kapcsán lenne elengedhetetlen kikérni a teljes hallgatóság véleményét.

**Tanulmányi Csoport**

A legutóbbi megbeszélésen az ELTE HÖK Vezetőképzőn megismert részletek kerültek megtárgyalásra, illetve a félévben szükséges tervekről esett szó. Sajnos rendkívül alacsony volt az érdeklődők száma, nem minden szakterület képviseltette magát.

Köszönöm, hogy elolvastad a beszámolómat. Amennyiben kérdésed, észrevételed lenne, keress nyugodtan elektronikusan a taneh@ttkhok.elte.hu címen vagy személyesen!

Budapest, 2016. november 11.

Rádl Attila

Tanulmányi elnökhelyettes

ELTE TTK HÖK